24.04.2022
Аԥсны Аҳәынҭқарра Ахада Аслан Бжьаниа Москватәии Урыстәылазегьтәии Иԥшьаӡоу Апатриарх Кирилл ишҟа адныҳәаларатә цҳамҭа ишьҭит.
Адныҳәаларатә текст аҟны иҳәоуп:
"Иԥшьаӡоу Апатриарх!
Гәык-ԥсык ала ишәыдысныҳәалоит Мшаԥы Лаша аныҳәа!
Мшаԥныҳәа дуӡӡа ҳара ихадароу аԥсҭазааратә ԥҟарақәа рҵакы ҳаилнаркаауеит, абзиа ҳазнархәыцуеит. Қьырса Игылара аныҳәа адоуҳатә гәырӷьаҿҳәаша ацны иаҳзааиуеит, арыцҳаибашьара, аицхыраара иамоу аҵакы ҳгәаланаршәоит, даҽа аамҭанык еиԥшымкәа, ҳаизааигәанатәуеит.
Иԥшьаӡоу Апатриарх, азин сышәҭозар, абри аныҳәа ду аҽны, ишәзеиӷьасшьар сҭахуп ахирра, анасыԥ."